הרב א. קניגסברג שאלות לחזרה במסכת פסחים (צט:, קח.) מרחשון תשפ"א

1. מבואר במשנה (צט:) שאסור לאכול בערב פסח סמוך למנחה? מהו טעם האיסור – לפי רש"י\והרשב"ם, ולפי הר"ן? איזה חידוש יש בדברי הרשב"ם? היכן מצינו יסוד זה בדברי התוס' בברכות? מה הקשה הרש"ש על פירוש הרשב"ם? ומה תירץ?

[משנה (צט:) ורש"י (ד"ה לא) ורשב"ם ורש"ש שם, ר"ן (יט. ברי"ף), תוס' ברכות (כא: ד"ה עד)]

2. מבואר במשנה (צט:) דאסור לאכול בערב פסח סמוך למנחה. וקשה דמהו החידוש בזה, הא בלאו הכי אסור לאכול סמוך למנחה קודם שיתפלל? מה תירצו על זה התוס', והמרדכי? למה לא רצו התוס' לתרץ כמו המרדכי? כיצד אפשר ליישב קושית התוס' באופן ג'?

[תוס' (צט: ד"ה לא), מרדכי שם, שו"ע ורמ"א (או"ח סי' רלב ס"ב)]

3. מה אסור לאכול דוקא סמוך למנחה בערב פסח ומותר לאכול בשאר היום – לפי הרמב"ם, התוס', והמאירי?

[רמב"ם פירוש המשניות (פ"י מ"א), תוס' (צט: ד"ה לא), ומאירי שם]

4. למה אסור לאכול מצה בערב פסח – לפי התוס', הרמב"ם, הרוקח, ובה"ג?

[תוס' שם, רמב"ם הל' חו"מ (פ"ו הי"ב), פר"ח (סי' תעא ס"ק ב) בשם הרוקח, מקראי קודש (ח"ב עמ' צא)]

5. א) האם מותר לאכול מצה שאינה שמורה בערב פסח – לפי המאירי, המהר"ם חלאוה, והתוס' (לפירוש המהרש"א)? באר במה נחלקו.

ב) מאימתי בערב פסח אסור לאכול מצה שמורה – לפי הרא"ש\ובעל המאור, לפי הרמב"ם, ולפי הרמב"ן? באר במה נחלקו.

[מאירי (צט:) ומהרש"א שם, מהר"ם חלאוה (מט.), ר"ן (טז. ברי"ף), רא"ש (פ"ג סי' ז), רמב"ם שם]

6. כיצד יש לקיים סעודה ג' בערב פסח שחל להיות בשבת – לפי השו"ע, הרמ"א, המגן אברהם, והנודע ביהודה? מה הוסיף בזה הערוך השלחן? למה לא רצה הרמ"א לפסוק כמו השו"ע?

[שו"ע ורמ"א (סי' תמד ס"א) ומג"א שם וערוה"ש שם (ס"ה), רמ"א (סי' תסב ס"ד), נודע ביהודה (סי' כא)]

7. האם אפשר לקיים מצות סעודת שבת ויו"ט בזמן תוספת – לפי הר"י מקורביל, ולפי רבינו יהודה? מהו חידוש המשנה שאסור לאכול בערב פסח עד שתחשך – לפי כל א' מהשיטות? למה אפשר לקיים מצות קידוש בערב שבת לפי כל א' מהשיטות?

[תוס' (צט: ד"ה עד), ר"ן שבת (מד. ברי"ף)]

8. כיצד הבין הט"ז את הענין של תוספת שבת? ותן ראיה לכך מדבריו בג' מקומות. איזה ב' מצוות אי אפשר לקיים בזמן תוספת שבת – אפילו לדעת הט"ז? למה? תן ראיה ליסוד זה מדברי הר"י מקורביל.

[ט"ז (סי' רצא ס"ק ו, סוף סי' תרסח, ריש סי' תצד), תוס' שם]

9. מה היא שיטת הרמב"ם בענין תוספת שבת – לפי המגיד משנה, ולפי הכסף משנה? היאך יכול אדם לקדש בערב שבת לפי הרמב"ם? באר לפי שיטת רבינו טוביה. למה קשה ליישב שיטת הרמב"ם לפי רבינו טוביה? תן עוד דרך ליישב שיטת הרמב"ם.

[רמב"ם הל' שביתת עשור (פ"א ה"ו) ומגיד משנה שם, כסף משנה הל' שבת (פ"ה ה"ג), מרדכי מגילה (תשצח), רמב"ם הל' שבת (פכ"ט הי"א) ותוס' הרא"ש ברכות (כז: ד"ה אומר)]

10. מתי צריך לקדש בליל הסדר – לפי השו"ע? במה נחלקו הט"ז והמג"א בביאור דין זה? ותן ב' נפקא מינה ביניהם. האם הרמב"ם מסכים ליסוד הט"ז? באר.

[שו"ע (סי' תעב ס"א) וט"ז ומג"א שם, שו"ע (סי' תעז ס"א), רמב"ם הל' שבת (פכ"ט הי"א) והל' חו"מ (פ"ח ה"ו)]

11. האם צריך לומר הלל בליל הסדר לפני חצות – לפי הר"ן\והרמ"א, ולפי התוס'? באר במה נחלקו – לפי ביאור הגר"א? כיצד אפשר לבאר דעת הר"ן באופן אחר? ותן נפק"מ בין הדרכים.

[ר"ן (כז: ברי"ף), תוס' מגילה (כא.), שו"ע (סי' תעז ס"א) וביאור הגר"א שם]

12. "ואפילו עני שבישראל לא יאכל עד שיסב." מה היא כוונת "ואפילו" – לפי פירוש הב' בתוס', לפי המרדכי, ולפי הריטב"א?

[תוס' (צט: ד"ה לא) ומרדכי וריטב"א שם]

13. כיצד יקיים העני מצות הסיבה – לפי מהר"ל, לפי דיעה הא' במג"א, לפי דיעה הב' במג"א? מה הוסיף הערוך השלחן לדיעה הב' במג"א? תן ראיה לכך מדברי הגמ' (קח.).

[מהר"ל גבורות ה' (פרק מ"ח ד"ה אפילו), מג"א (סי' תעב ס"ק ג) וערוה"ש שם (ס"ד), גמ' (קח.)]

14. מה חידש הראבי"ה במצות הסיבה בזמן הזה? במה נחלקו המהרי"ל והב"ח בביאור שיטת הראבי"ה? כתב בהגהות מיימוניות ששיטת הראבי"ה היא דעת יחיד ואין ההלכה כמותו. וקשה הרי סברת הראבי"ה מסתברא מאד, ולמה חולקים עליו? תן ד' דרכים לבאר דעת החולקים.

[הגהות מיימוניות הל' חו"מ (פ"ז אות ב), מהרי"ל (סדר הגדה אות כ'), ב"ח (סי' תעב ס"ב), ערוה"ש שם (ס"ג), מדרש רבה פר' בשלח ופר' במדבר, רמב"ם פירוש המשניות, גבורות ה' שם (ד"ה ואבי)]

15. "ולא יפחתו לו מד' כוסות של יין ואפילו מן התמחוי." מה בא התנא לחדש בזה – לפי הרשב"ם? מה הקשה על זה המרדכי בשם רבינו יחיאל? וכיצד פירש רבינו יחיאל? איזה מצוה דומה למצות ד' כוסות לענין חיוב העני – לפי הרמב"ם? מהו טעם הדבר – לפי המגיד משנה? מה הקשה הלחם משנה על דברי המגיד משנה? ומה תירץ האבני נזר?

[רשב"ם (צט: ד"ה ולא) ומרדכי שם, רמב"ם הל' חנוכה (פ"ד הי"ב) ומגיד משנה שם, אבני נזר (סי' תקא)]

16. מהו גדר מצות ד' כוסות – לדעת התוס' (צט:), ולדעת הרמב"ם? ותן נפקא מינה בין השיטות. איזה ראיה הביאו התוס' לשיטתם מלשון המשנה? איזה ראיה יש להביא לשיטת הרמב"ם מלשון הגמ' (קיז:)? כיצד אפשר לדחות ראיה זו לפי התוס'? האם צריך לשתות את הכוסות לפי התוס'? למה?

[תוס' (צט: ד"ה לא), רמב"ם הל' חו"מ (פ"ז ה"ז) וחידושי הגרי"ז שם (ה"ט), גמ' (קיז:)]

17. נסתפקו התוס' אם בקידוש צריך שיהיה כוס לכל א' מהמסובים. כיצד ביאר החזון איש את הספק? האם שומע כעונה מועיל בברכת כהנים – לפי החזו"א, ולפי הבית הלוי? למה?

[תוס' שם, חזון איש (או"ח סי' כט)]

18. תנן במתני' במגילה (יט:) הכל כשרין לקרות את המגילה חוץ מחרש שוטה וקטן. אם מדובר בקטן שהגיע לחינוך למה אינו יכול להוציא אחרים, הרי מקרא מגילה אינה אלא מצוה דרבנן, וקטן הוי מחוייב בדבר מדרבנן? מה תירצו על זה התוס', והר"ן בשם הרמב"ן? באר במה נחלקו. ותן נפק"מ בין השיטות.

[תוס' מגילה (יט:) ור"ן שם בשם הרמב"ן, רא"ש סוכה (פ"ג סי' ל) ומרדכי שם (סי' תשנט) בשם הראב"ן]

19. מתי הכל מודים שקטן צריך לקיים מצוה בהכשר גמור כמו גדול? תן ב' טעמים לכך. לפי כל א' מב' טעמים אלו, האם יכול אב לקיים מצות חינוך לד' כוסות בנתינת כוס פגום לבנו הקטן?

[ריטב"א סוכה (ב:), תוס' פסחים (צט: ד"ה לא), משנת יעבץ]

20. לפי הגרי"ז, במה נחלקו הרא"ש והרמב"ם בגדר מצות הסיבה? ותן ב' נפקא מינה לשאלה זו. כיצד אפשר לבאר שיטת הרמב"ם באופן אחר? ומאי נפק"מ בין ב' הפירושים בדעת הרמב"ם?

[רא"ש (סי' כ), רמב"ם הל' חו"מ (פ"ז ה"ז-ח) וחידושי הגרי"ז שם]

21. מבואר בגמ' דמרור אין צריך הסיבה. מה פירוש "אין צריך" לפי המחבר? ובאר טעם שיטתו. מה הוסיף לזה המגן אברהם? מה פירוש "אין צריך" לפי הרמב"ם? ובאר במה נחלקו המחבר והרמב"ם.

[שו"ע (סי' תעה ס"א) ומג"א שם (ס"ק ו), רמב"ם הל' חו"מ (פ"ז ה"ח)]

22. מה הדין אם שתה ד' הכוסות בלא הסיבה – לפי המחבר, והרמ"א? למה? מה הוסיף על זה המג"א?

[שו"ע ורמ"א (סי' תעב ס"ז) ומשנה ברורה שם]

23. לפי רב נחמן, באיזה מד' הכוסות צריך להסב? מהו טעם הדבר – לפי הגמ'? מה הקשו התוס' על הלישנא קמא דרב נחמן? ומה תירצו? האם כרפס צריך הסיבה לדיעה הא' בתוס'? ולמה?

[גמ' (קח.) ותוס' שם (ד"ה מאי), ב"ח (סי' תעג ס"ח)]

24. האם צריך להסב בשעת אמירת ההגדה ובשעת קריאת ההלל – לפי התוס', ולפי המאירי? ולמה? מה כתב בזה המשנה ברורה? כיצד אפשר לבאר דבריו – עפ"י המהר"ל?

[תוס' (קח. ד"ה כולהו) ומאירי שם, משנ"ב (סי' תעג ס"ק עא, סי' תפ ס"ק א), מהר"ל (ד"ה ואפילו)]

25. לפי מסקנת הגמ' צריך להסב בכל ד' הכוסות. למה? מה הקשה על זה הר"ן? מה תירץ על זה המהר"ם חלאוה, ומה תירץ הר"ן בעצמו? למה לא רצה המהר"ם חלאוה לתרץ כמו הר"ן? מה הקשה המשנה למלך על הר"ן מדבריו לגבי מקרא מגילה? ומה תירץ?

[גמ' (קח.) ומהר"ם חלאוה ור"ן שם, משנה למלך הל' מגילה (פ"א הי"א)]

26. למה אין להסב בצד ימין – לדעת רש"י, ולדעת הרשב"ם? לפי הרשב"ם, מה הדין באיטר? מה הדין אם בדיעבד היסב בצד ימין?

[רש"י (קח. ד"ה פרקדן) ורשב"ם שם, רא"ש (סי' כ), ב"ח (סי' תעג ס"ג) ושו"ע ורמ"א ומשנ"ב שם]

27. מבואר בגמ' דאשה אינה צריכה הסיבה. במה נחלקו הרשב"ם והשאלתות בביאור דין זה. מה הקשה הב"ח על פירוש הרשב"ם? וכיצד אפשר ליישב פירושו? לפי רבינו מנוח, למה אשה אינה צריכה הסיבה? מה הקשה על זה רבינו מנוח? ומה תירץ? מה תירץ על זה תלמיד הרשב"א?

[רשב"ם (קח. ד"ה אשה), ב"ח (סי' תעב ס"ד), רבינו מנוח הל' חו"מ (פ"ז ה"ח), תלמיד הרשב"א (קח.)]

28. מהו דין נשים בהסיבה בזמן הזה – לפי המרדכי בשם התוס', ולפי הרמ"א? ובאר דבריהם.

[מרדכי (לז ע"ד), שו"ע ורמ"א (סי' תעב ס"ד) ומשנ"ב שם, חק יעקב שם (ס"ק ח)]

29. למה תלמיד אצל רבו אינו צריך הסיבה, ובן אצל אביו צריך הסיבה, הרי גם בן מחוייב במורא אביו? תן ב' תירוצי רבינו מנוח בזה, וב' נפקא מינה בין התירוצים. מה תירץ הברכת אברהם לקושיא זו? ותן ב' ראיות לתירוצו מדברי הגמ'.

[רבינו מנוח הל' חו"מ שם, חק יעקב (סי' תעב ס"ק ט), תוס' (קח. ד"ה בפני), רא"ש (סי' כ), ברכת אברהם, דרישה שם (אות ו'), רשב"ם (ד"ה בן), גמ' (קח.) – לשון רב יוסף, שוליא דנגרי]

30. א) מה הדין אם הרב מחל על כבודו, האם התלמיד מחוייב להסב או לא? ולמה?

ב) אם הרב לא מחל על כבודו, האם אסור לתלמיד להסב או שרק אינו צריך להסב? ולמה? מה הדין ברבו שאינו מובהק? באר.

[דרכי משה (סי' תעב אות ג'), ב"ח שם, משנ"ב שם (ס"ק טז) ושעה"צ שם, רא"ש (סי' כ) ומהר"ל (ד"ה והא), שו"ע שם (ס"ה)]